Keuninklikke aw hermenie van Èèsjde

De Keuninklikke aw hermenie van Èèsjde (Nederlands: Koninklijke oude harmonie van Eijsden (KOH)) is 'n verejniging mit 'n hermenieorkest en 'n sjlaogwerkensemble oet Èèsjde, die weerd opgericht ien 1874.

Ien Èèsjde is de hermenie aog es "De Blôw" bekint, dit um de blôwwe kleur van de pette. Dit ondersjeid is noedzaokelik, umdat der nog 'n ander hermenieorkest ien Èèsjde besjteit, um mit naom te numme de Keuninklikke Hermenie "Sainte Cécile", die ien Èèsjde "De Roei wurre geneumd. Dit aog um de kleur van de roei pette.

De aonlejjing van de oprichting van de hermenie waor wersjeinlijk 't zilvere kroeningsfête van Keuning Willem lll ien 1874. Waardevolle sjteun kreeg dizze beweiging doer jonkhier Mr. C. P. G. von Geusau, Guillaume Eugène de Greef, Joseph Haenen, Jean François Pisart en Theodoor van Tiel. Versjeijene jaore waor dis hermenie de ejnige ien Èèsjde. Ien 1880 keem ut tot 'n sjejjing der geeste, zo wie ze dat ien Èèsjde zegge. Dow ontsjtond der de "nuj" hermenie, beitergezag de Keuninklikke Hermenie "Sainte Cécile" (1880), die venaof dat memingt sjteeds concurrent geblieve is van de aw hermenie. Mèr dizze concurrentie heit ien eder geval geleid tot een ongekinde muzikale bleuj ien Èèsjde.

Ien 1949 weerd aon de Keuninklikke aw hermenie van Èèsjde es iersjte verejniging ien Èèsjde ut predicaat "Keuninklijk" gegeive.

Ien 1963 promoveerde de Keuninklikke aw hermenie van Èèsjde onder lejjing van de dirigent van dow Matthijs Scheffer, nao 't hoegsjte niveau: de Superieure Afdeling van de Limburgse Bond van Harmoniegezelschappen ien de Federatie van Katholieke Muziekbonden ien Nederland (F.K.M.). Nujje hoegtepungte waore de muzikale prestaties dij in 1988/1989 ongder lejjing van dirigent Jean Steutelings wèrde gelieverd.

Ien 1933 deeg de Keuninklikke aw hermenie van Èèsjde onder lejjing van Ben Essers mit aon 't Wereld Muziek Concours (WMC) ien Kerkraoj en lieverde 'n enorme prestatie. Ien 1997 weerd dit reseltaat nog uuvertroffe. In 2013 deeg de KOH wir mit aon ut WMC, oe ze 'n topscore van 95.75 behaolde ien de Iersjte Divisie Hermenie (Eerste Divisie Harmonie). Mit dit pungte-aontal is de KOH Nederlands kampioen ien zing divisie en Vice-Wereldkampioen.

De verejniging besjikt uuver 'n eige repetitie- en concertzaol.

 Algemejn 

 Vuurzitters / president van de verejniging 
1874 - 1882Jhr. mr. Chrétien von Geusau1882 - 1887Antoon Theunissen1887 - 1896Rudolf M. J. de Cleijn Brem1896 - 1909Bartholomeus Wolfs1909 - ????Pierre Gilissen???? - 1939Charles de Vriendt1933 - ????Henri Wolfs???? - ????Hayke Pinckaers1945 - 1951Petrus Hubertus Wolfs1951 - 1975Sjeng Debeij1975 - 1999Ir. Jean Duijsens1999 - 2011Ton Schilperoort2011 - 2014Jan Vervoort2014 - noeWilly Martens
 Besjermhiere/besjermvrowwe 
1964 - 1975Jhr. G.M.M. Alting von Geusau1975 - 1983Freule B.H.M. Alting von Geusau1983 - 2012Jhr. drs. W. Alting von Geusau2012 - noeMichiel Alting von Geusau
 Hermenieorkest 
 Dirigente hermenieorkest 
1931 - 1937Léon VerhaegheIeredirigent1937Jean Thijssens1937 - 1939Maurice Motte1939 - 1941Pierre Bovy1941 - 1942Jean Claessens1945 - 1946Maurice Motte1946 - 1949Pierre Bovy1949 - 1957Jean Wolfs1957 - 1959Harrie BiessenIeredirigent1959Jo Diederen1959 - 1977Matthijs SchefferIeredirigent1977 - 1989Jean Steutelings1989 - 2006Ben EssersIeredirigent2006 - 2010Steven Walker2010 - noeJacques Claessens

 Sjlagwerkensemble 
 Dirigente sjlagwerkensemble 
1949 - ????Dhr. Geurts???? - ????Jacques Janssen???? - ???? André Heye???? - ????Martin Warnier1976 - 1977Louis Wolfs1977 - 1991Martin Warnier1991 - 1996Hans Croes1996 - 2010Frank Marx2010 - noeHenrico Stevens

 Vreuger 
Ien de lange historie van de Keuninklikke aw hermenie van Èèsjde sjpeult de trommel 'n belangrieke rol. Mèr, iersj alleng ter ondersjteuning van de meziek, zoe es dee gesjpeuld weerd doer de muzikante van de hermenie. Ien 1933 bevuurbeeld leepe bie de hermenie mèr twie luj mit 'n kleng trom. Ien 1949 kemen de volgende luj op 't idee um 'n drumband op te richte: de hiere Guillaume Sabel, Jacques Janssen, Jules Warnier en Pierre Warnier. Op 14 april 1949 weerd ien de besjtuursvergadering besjloete dat dizze groep zich wijjer mocht oetbrejje. De iersjte insjtructeur weerd de hier Geurts. Al vrie sjnel keem Martin Warnier (dei laoter jaorelang tambour-maître zow zien en daonao besjtuurslid) bie dei groep.

Ien 1959 umermde de drumband de iersjte vrowwelikke lede, oe mit 'n begin weerd gemak mit de emancipatie ien de tot dan tow conservatieve blaos- en tambourweireld.

 Externe link 
 Officiële internetpagina

 Loor aoch uns nao 
 Liesj van Nederlandse Hermnieorkeste (Nederlandstaolige Wikipedia)

Categorie:Meziek
Categorie:Èèsjde-Mergraote
Categorie:Harmonieë